Alberto ežeras
Alberto ežeras (angl. Lake Albert) – ežeras Ugandoje ir Kongo Demokratinėje Respublikoje, Didžiajame riftiniame slėnyje. Telkšo 619 m aukštyje virš jūros lygio. Ežero ilgis šiaurės-pietų kryptimi 160 km, plotis iki 30 km. Gylis siekia 58 m. Krantai daugiausia statūs, pietiniai – pelkėti. Į Alberto ežerą iš Viktorijos ežero atiteka Viktorijos Nilas, o iš Edvardo ežero – Semlikis. Šiaurėje išteka Alberto Nilas. Ežeras laivuojamas, vykdoma žvejyba. Pagrindiniai pakrančių miestai: Butiaba (Uganda), Kasenjis (Kongo DR).